CELEX: 62019CN0413
Language: fi
Date: 2019-05-24 00:00:00
Title: asia C-413/19: Kanne 24.5.2019 — Euroopan komissio v. Slovenian tasavalta

22.7.2019   
            
            
               FI
            
            
               Euroopan unionin virallinen lehti
            
            
               C 246/16
            
         
      Kanne 24.5.2019 — Euroopan komissio v. Slovenian tasavalta
      (asia C-413/19)
      (2019/C 246/16)
      Oikeudenkäyntikieli: sloveeni
      
         Asianosaiset
      
      
         Kantaja: Euroopan komissio (asiamiehet: M. Kocjan ja K. Talabér-Ritz)
      
         Vastaaja: Slovenian tasavalta
      
         Vaatimukset
      
      
                  —
               
               
                  On todettava, että Slovenian tasavalta ei ole noudattanut rakennusten energiatehokkuudesta annetun direktiivin (1) 13 artiklan 2 kohdan mukaisia velvoitteitaan, koska se rajannut velvollisuuden esittää energiatehokkuustodistus rakennuksiin, jotka kuuluvat viranomaisille tai joita viranomaiset käyttävät
               
            
                  —
               
               
                  Slovenian tasavalta on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Direktiivin 2013/31/EU 13 artiklan 2 kohdan mukaan jäsenvaltioiden on pantava täytäntöön velvollisuus, jonka mukaan sellaisessa rakennuksessa, jonka kokonaishyötypinta-ala on yli 500 m2, joka on yleisön toistuvien käyntien kohteena ja jolle on annettu energiatehokkuustodistus 12 artiklan 1 kohdan mukaisesti, mainittu todistus on asetettava esille näkyvälle paikalle, jossa se on selvästi yleisön nähtävissä. Komissio on päättänyt saattaa asian unionin tuomioistuimen käsiteltäväksi siltä osin kuin Slovenian tasavalta on pannut kyseisen velvollisuuden täytäntöön vain sellaisten rakennusten osalta, jotka kuuluvat viranomaisille tai joita viranomaiset käyttävät.
      
         (1)  Rakennusten energiatehokkuudesta 19.5.2010 annettu Euroopan parlamentin ja neuvoston direktiivi 2010/31/EU (EUVL 2010, L 153, s. 13).